**Realni sektor**

Građevinska aktivnost u II kvartalu 2016. bilježi visok rast vrijednosti izvršenih građevinskih radova od 32,1 % i rast ostvarenih časova rada od 19,6%, što je dominantno razultat intenziviranja radova na izgradnji autoputa, obimnih radova na rekonstrukciji i izgradnji regionalne i lokalne infrastrukture, i radova na izgradnji i poboljšanju hotelskih kapaciteta. Industrijska proizvodnja za 7 mjeseci niža je za 7,0%, pri čemu je pad zabilježen u svim sektorima. Vađenje rude i kamena bilježi pad 34,0%, prerađivačka industrija 6,7%, dok je proizvodnja struje niža za 3,8**%.** Promet u maloprodaji za sedam mjeseci veći je za 3,9% u tekućim i 2,2% u stalnim cijenama. U julu je zabilježen rast dolazaka (2,2%) i pad noćenja turista (2,6%) g-n-g, dok je rast za sedam mjeseci ove godine iznosio 3,8 i 0,5%, respektivno. Turisti iz Srbije i Rusije ostvarili su preko polovine (52,3%) ukupnih noćenja za sedam mjeseci.

**Inflacija**

Godišnja stopa inflacije u julu 2016. iznosila je -0,6%. Izmjereni nivo inflacije dominantno je opredijeljen padom cijena u oblasti „hrana i bezalkoholna pića“ ( 0,6%) usljed pada cijena velikog broja prehrambenih proizvoda ( meso 3,6%; voće 4,9% i povrće 6,6%, g-n-g) i pada cijena u oblasti prevoz (5,9%), usljed globalnog smanjenja cijena nafte, što je uticalo da u julu cijene goriva u Crnoj Gori budu niže 15,5% g-n-g. Inflacija mjerena HICP-om u julu 2016. bilježi godišnji pad od 0,2%, dok su cijene proizvođača industrijskih proizvoda veće 0,1%. Pad bilježe cijene industrijskih proizvoda iz uvoza (1,6%), dok su cijene industrijskih proizvoda za izvoz u julu bile veće 0,9%, dominantno usljed rasta cijena osnovnih metala (3.5%).

**Zaposlenost i zarade**

Kretanja na tržištu rada pokazuju da se u julu 2016. povećao broj zaposlenih za 1,8% g-n-g, ali i nezaposlenih za 28,3% g-n-g. Do povećanja broja nezaposlenih došlo je prevashodno zbog izmjene Zakona o socijalnoj i djeičijoj zaštiti, što pokazuje povećanje broja nezaposlenih žena u julu za 37,5% g-n-g. Stopa nezaposlenosti za jul mjesec iznosila je 17,29%, i veća je za 3,8 p.p. g-n-g. Prosječna zarada u ovom mjesecu iznosila je 754 eura i veća je za 3,9% g-n-g, dok je prosječna neto zarada u julu bila je 501 euro, što je povećanje za 5,3% g-n-g.

**Javne finansije**

Prihodi budžeta u periodu januar-jul 2016. iznosili su 759,4mil€, što je rast od 6,1% g-n-g. Najveći rast prihoda zabilježen je kod akciza, carina, poreza na dobit  pravnih lica, i PDV-a i to 9,0%, 6,1%, 5,7% i 5,6% respektivno. U julu su prihodi naplaćeni u

iznosu od 126,2mil.€  što je 10,0% niže od plana i  1,0% niže g-n-g. Izdaci budžeta u periodu januar-jul iznosili su  867,8 mil.€, što je 11,3% niže g-n-g, usljed  niske kapitalne potrošnje. Gotovinski budžetski deficit za period iznosio je 108,4mil.€ (2,9% BDP-a), dok u julu imamo suficit od 0,8 mil.€. Državni dug (uključujući depozite) na kraju juna 2016. iznosio je 2.305,1 mil.€ ili 60,6 % procijenjenog BDP-a. Ino–dug iznosi je 2.033,8mil.€, unutrašnji dug 326,9mil.€, dok se na depozite odnosi 54,7 mil.€.

**Monetarni sektor**

Bankarski sektor je na kraju jula ostvario pozitivan finansijski rezultat od 16,7 mil.€. Ukupni depoziti su iznosili 2.741,9mil.€, što je 4,4% više m-n-m i 10,7% više g-n-g. Na sektor stanovništva se odnosilo 53,3%, dok su depoziti privrede činili 33,8% ukupnih depozita. Ukupni krediti su povećani 3,1% na mjesečnom i 1,8 % na godišnjem nivou. Banke su za sedam mjeseci ove godine odobrile 658,4 mil.€ novih kredita, što predstavlja rast od 23,6% g-n-g. Nekvalitetni krediti u julu su činili 11,54% ukupnih kredita. Prosječna ponderisana aktivna kamatna stopa na ukupne kredite je iznosila u julu 7,89% i smanjena je za 0,36 p.p. na godišnjem nivou, dok je pasivna kamatna stopa na depozite bila 1,04% i smanjena je za 0,36 p.p. Od 79.685 pravnih lica i preduzetnika, u blokadi je bilo 15.189 ili 19,1%, što predstavlja povećanje od 6,2% u odnosu na isti mjesec prethodne godine

**Spoljnotrgovinska razmjena**

Robna razmjena sa inostranstvom u periodu januar – jul 2016. evidentira povećanje izvoza i uvoza, uz veći nominalni i procentualni rast uvoza od izvoza. Spoljnotrgovinski deficit je porastao za 12,8% i iznosi 1.005,8 mil.€. Izvozrobe je vrijedio 173,2 mil.€, dok je uvoz 1.179,0 mil.€, što je više za 4,0% i 11,5%, respektivno. Na rast izvoza uglavnom je uticalo povećanje izvoza medicinskih i farmaceutskih proizvoda (58,5%) i hemijskih materija i proizvoda nigdje pomenutih (index preko 300). Rast uvoza je pod uticajem povećanja uvoza pogonskih mašina i uređaja sa 5,0 mil.€. na 40,8 mil.€, kao i ostalih transportnih sredstava sa 3,8mil.€. na 13,2mil.€.(realizacija investicionih projekata).

**Strane direktne investicije**

Neto priliv SDI za šest mjeseci 2016. iznosio je 96,2 mil.€, što je za 47,7% manje g-n-g. Ukupan priliv SDI iznosio je 335,6 mil.€, ili oko 51,0% više g-n-g. Ukupan odliv SDI u periodu januar-jun 2016. iznosio je 239,4 mil.€, ili za preko šest puta više g-n-g i rezultat je, najvećim dijelom, povlačenja sredstava nerazidenata, investiranih u našu zemlju.

Grafik 1 Građevinarstvo, kvartalne stope rasta , %

Grafik 2 Inflacija, stope rasta, %

*...peti mjesec zaredom inflacija ima negativan predznak...*

*...*

...*visok rast vrijednosti građevinskih radova u II kvartalu 2016...*

Grafik 4 Naplata PDV-a za period januar-jul, učešće po mjesecima, %

Grafik 3 Stopa nezaposlenosti, %

*...Najviše PDV-a naplaćeno u julu 2016. godine ...*

*... Stopa nezaposlenosti u julu iznosila 17,29%...*

Grafik 6 Spoljnotrgovinski bilans i SDI , u mil.€

Grafik 5 Struktura kredita po sektorima, u hilj.€

 ... Povećan deficit...

*...Ukupni krediti banaka su iznosili 2.452,4 mil.€ i ostvarili su rast od 3,1% u odnosu na prethodni mjesec...*

*...nakon pada neto SDI u februaru, usljed povećanog odliva, uslijedio je oporavak u drugom kvartalu...*

 Tabela 1 Makroekonomski indikatori (*Izvor: Monstat, CB, ZZZCG*) Tabela 2 Fiskalni indikatori (*Izvor: Ministarstvo finansija*)

|  |  |  |  |
| --- | --- | --- | --- |
| **Indikatori** | M-n-M | jul 2016 g-n-g | 2016/2015 g-n-g |
| **REALNI SEKTOR** |   |   |   |
| **Industrijska proizvodnja (stopa rasta)** | 5,4 | -15,5 | -7,0 |
| **Prerađivačka industrija (stopa rasta)** | -6,6 | -13,8 | -6,7 |
| **Noćenja u turizmu (stopa rasta)** | 161,7 | -2,6 | 0,5 |
| **Promet u maloprodaji (stopa rasta)** | 18,4 | 3,9 | 3,9 |
| **INFLACIJA** |   |   |   |
| **Indeks potrošačkih cijena (stopa rasta)** | 0,0 | -0,6 | -0,5 |
| **Harmonizovani indeks potrošačkih cijena (stopa rasta)** | 0,6 | -0,2 | n/p |
| **Indeks proizvodjačkih cijena (stopa rasta)** | 0,2 | 0,1 | 0,1 |
| **ZAPOSLENOST I ZARADE** |   |   |   |
| **Zaposlenost**  | 1,3 | 1,8 | 0,7 |
| **Broj nezaposlenih**  | 0,4 | 28,3 | 23,6 |
| **Stopa nezaposlenosti**  | 0,3 | 28,1 | 23,8 |
| **Oglašena radna mjesta**  | 0,0 | 133,4 | 0,5 |
| **Prosječna mjesečna bruto zarada**  | -0,1 | 3,9 | 2,7 |
| **Prosječna mjesečna neto zarada**  | -0,2 | 5,3 | 3,4 |
| **MONETARNI SEKTOR** |   |   |   |
| **Ukupni krediti**  | 3,1 | 1,8 |   |
| **Krediti u kašnjenju**  | 3,9 | -19,7 |   |
| **Nekvalitetni krediti**  | 1,5 | -24,2 |   |
| **Ukupni depoziti**  | 4,4 | 10,7 |   |
| **Krediti privredi**  | -1,4 | 2,1 |   |
| **Krediti domaćinstvima**  | 1,5 | 7,2 |   |
| **Depoziti privrede**  | 10,5 | 32,4 |   |
| **Lična štednja**  | 0,8 | 3,5 |   |
| **Kamatna stopa na kredite** | -1,1 | -11,6 |   |
| **Kamatna stopa na depozite** | -4,6 | -25,7 |   |
| **EKSTERNI SEKTOR** |   |   |   |
| **Izvoz roba**  | -10,2 | 23,3 | 4,0 |
| **Uvoz roba**  | 1,8 | 3,1 | 11,5 |
| **Spoljnotrgovinski bilans**  | 3,9 | 0,5 | 12,9 |
| **Strane direktne investicije\*** | 85,1 | 3,1 | -47,7 |
| **MEĐUNARODNO OKRUŽENJE** |   |   |   |
| **Brent crude oil (USD/barel)** | -13,6 | -13,2 | -28,4 |
| **Aluminijum (USD/T)** | 2,2 | -0,6 | -11,9 |
| **Euribor (12 mjeseci)** | -7,7 | -128,9 | -110,9 |
| **Inflacija u Eurozoni** | 100,0 | 0,0 | -133,3 |

|  |  |  |  |
| --- | --- | --- | --- |
| **BUDŽET CRNE GORE** | Ostvarenje2016  | Plan 2016 | Analitika-jul |
| VII | VII | jul2016/jul2015(%) | jan-jul2016 / jan-jul2015(%) | jul2016/ jul2016plan (%) |
| **IZVORNI PRIHODI, od čega:** | **126,21** | **140,23** | **-0,99** | ***6,14*** | **-10,00** |
| Porezi i doprinosi na zarade | **47,08** | **49,96** | **-6,73** | ***2,70*** | **-5,78** |
| Porez na dobit pravnih lica | **2,55** | **4,54** | **-14,11** | ***5,72*** | **-43,85** |
| Porez na dodatu vrijednost | **48,33** | **49,40** | **5,21** | ***5,58*** | **-2,17** |
| Akcize | **17,83** | **18,50** | **6,26** | ***9,05*** | **-3,59** |
| Porez na medj trgovinu i transak | **2,46** | **2,55** | **2,73** | ***6,06*** | **-3,68** |
| **IZDACI BUDŽETA, od čega :** | **125,42** | **144,37** | **-3,01** | ***-11,27*** | **-13,13** |
| Bruto zarade i doprinosi na teret poslodavca | **34,92** | **34,65** | **2,93** | ***7,63*** | **0,77** |
| Rashodi za materijal i usluge | **6,81** | **6,33** | **-2,76** | ***10,94*** | **7,50** |
| Kamate | **6,33** | **6,37** | **4,02** | ***25,38*** | **-0,67** |
| Transferi za socijalnu zaštitu | **43,98** | **44,37** | **8,95** | ***8,94*** | **-0,86** |
| Transferi instit, pojed i NVO sektoru | **10,06** | **12,20** | **-6,37** | ***15,97*** | **-17,52** |
| Kapitalni budžet | **7,20** | **31,27** | **0,30** | ***-83,39*** | **-76,97** |
| **Suficit / Deficit budžeta** | **0,79** | **-4,14** | **-144,07** | ***-58,68*** | **-119,19** |
| Primarni bilans | **7,12** | **2,24** | **59,58** | ***-80,99*** | **218,35** |
| Otplata dugova | **26,02** | **32,77** | **-60,32** | ***1,61*** | **-20,60** |

\*SDI podaci za jun